دمانے مھر ءِ ھیال ءِ واگاں بِہ چِکّ درداں
شپ ءِ گُباریں بے ریچ ارساں بِہ لِکّ درداں
منیگ ءُ تئی نیام ءَ اے جتائی اَزل نبشتہ
نسیب ءِ گپّیں نسیب ءِ کاراں پِلکّ درداں
ودار ءِ آسیگیں نوبت ءِ ژندی ءَ بِہ کش نوں
چہ لنکُکانی شم ءَ زھیر ءِ بِہ تِرکّ درداں
وپا ءِ ارسانی نود ساچانیں مولماں گوں
دل ءِ ملوریں ابیتکیں کِشکاں بِہ سکّ درداں
گمیگیں ارواہ ءِ چمّ کوراں شریفؔ ھر دو
ھُدا ءِ نام ءَ بِہ چار گیشیں مہ جِکّ درداں
شریف مومؔن
۔۔۔۔۔۔۔۔۔۔۔۔۔۔۔۔۔۔۔۔۔۔
ساچشت ادبی چاگرد [ساچ] ءِ پُر مھریں دیوان ءُ کوہ ءِ ندارگ گوں سنگتاں سک زیبا اِتاں ۔8/2/2019